Suomalainen veljeslaulu (Leino)
Me kaikki poiat Suomen,
 me oomme veljekset,
 min meille tuokin huomen,
 kuin meitä kutsunet,
 me poiat Hämeen, Karjalan
 kaikk’ yhtä kansaa ollahan,
 Läns’-Suomen, Savon, Uudenmaan
 ja poiat Pohjanmaan.

 Yks meill’ on mielenlaatu,
 me mistä ollaankin,
 meill’ äidiltämme saatu
 on sama uskokin,
 ja äiti tää on Suomenmaa,
 nyt, Suomen poiat, antakaa
 te toisillenne kättä vaan
 kuin lapset laulun maan.

 Periltä Pohjan harmaan
 ain’ Hankoniemehen
 talot näät maan tän armaan
 punassa pakkasen,
 me niissä oomme syntyneet
 ja pohjatuulta kuunnelleet
 ja tulleet ensin tuntemaan
 suloisen Suomenmaan.

 Siis siinä meillä loihtu
 maan eestä rakkahan,
 on leimaus ja soihtu
 myös eestä Euroopan;
 ja suojaks maamme mainehen
 me teemme terässeppelen,
 mi loistaa polviin nouseviin
 ja kausiin kaukaisiin.

 Nyt, veikot, eestä Suomen,
 maan yksimielisen,
 hurraa, sen raikuu huomen,
 nous aamu vapauden!
 Päin, urhot, päiviin uusihin,
 töin, toimin, hengin, hurmehin,
 ain’ eespäin vaivaan, kunniaan
 vuoks armaan synnyinmaan.

Karl Robert Malmström

sv:Finsk brödra-sång